PMIndiaData/PMIndiaSum huggingface dataset:
प्रधानमंत्री ने श्री सी.के. जाफ़र शरीफ के निधन पर शोक व्यक्त किया

प्रधानमंत्री श्री नरेंद्र मोदी ने श्री सी.के. जाफ़र शरीफ के निधन पर शोक व्यक्त किया है। प्रधानमंत्री ने कहा, “श्री सी.के. जाफर शरीफ जी के निधन से मैं दुखी हूँ। एक अनुभवी सांसद के रूप में, उन्होंने संसदीय कार्यवाही समृद्ध की। वह दिल्ली में कर्नाटक की आकांक्षाओं के एक प्रभावी आवाज थे। उनके परिवार के सदस्यों एवं समर्थकों के प्रति सहानुभूति व्यक्त करता हूँ।”
प्रधानमंत्री ने आत्मनिर्भर भारत के लिए ‘वोकल फ़ॉर लोकल’ को लोकप्रिय बनाने हेतु आध्यात्मिक गुरुओं से मदद का आह्वान किया

प्रधानमंत्री श्री नरेन्द्र मोदी ने कहा कि जिस तरह से देश के स्वाधीनता संग्राम में भक्ति आंदोलन ने भूमिका निभाई थी, उसी तरह आज आत्मनिर्भरता भारत के लिए देश के संतों, महात्माओं, महंतों और आचार्यों की मदद की आवश्यकता है। वह आज वीडियो कॉन्फ्रेंसिंग के माध्यम से जैन आचार्य श्री विजय वल्लभ सुरिश्वर जी महाराज की 151वीं जयंती के उपलक्ष्य में 'स्टैच्यू ऑफ पीस' के अनावरण के अवसर पर बोल रहे थे। इस अवसर पर उनके संबोधन की मुख्य बात रही सामाजिक-राजनीतिक ताने-बाने में धर्म और अध्यात्म का महत्व। जिस तरह से देश के स्वाधीनता संग्राम में धर्म और आध्यात्म की भूमिका रही, उसी तरह आज आत्मनिर्भर भारत के लिए इनकी महती भूमिका आवश्यक है। प्रधानमंत्री ने अपने ‘वोकल फॉर लोकल’ नारे का उल्लेख करते हुए कहा कि भक्ति आंदोलन ने स्वाधीनता संघर्ष के लिए बुनियाद को पोषित किया था। उन्होंने कहा कि हमें यह याद रखने की आवश्यकता है कि संतों, महंतों, साधुओं और आचार्यों के द्वारा देश के कोने-कोने में लोगों को प्रेरित किया गया, उनकी चेतना को जगाया गया। वही चेतना आगे चलकर स्वाधीनता संघर्ष में संबल बनी। प्रधानमंत्री मोदी ने आध्यात्मिक गुरुओं से आत्मनिर्भरता को प्रोत्साहित करने का आह्वान किया। उन्होंने रेखांकित किया कि जिस तरह से स्वाधीनता आंदोलन की नींव को मजबूत करने में भक्ति आंदोलन ने महत्वपूर्ण भूमिका निभाई थी, उसी तरह आज 21वीं सदी में देश को आत्मनिर्भर बनाने के लिए आत्मनिर्भर भारत योजना को देश के संतो, महंतों और आचार्यों से मदद चाहिए। उन्होंने संतों से आग्रह किया कि वह देश के जिस भी कोने में अपने धार्मिक और आध्यात्मिक प्रवचन दें, उसमें ‘वोकल फ़ॉर लोकल’ के संदेश को निरंतर स्थान दें। ‘वोकल फ़ॉर लोकल’ की मुहिम को संतो द्वारा प्रचारित और प्रसारित करने से बल मिलेगा। यह देश को आत्मनिर्भरता के मार्ग पर अग्रसर करने में सहायक होगा और देश में उसी तरह ऊर्जा का संचार होगा जिस तरह स्वाधीनता के आंदोलन में हुआ था।
राष्ट्रपति द्वारा उप राष्ट्रपति के पुस्तक विमोचन पर प्रधानमंत्री का वक्तव्य

प्रधानमंत्री श्री नरेन्द्र मोदी ने आज उपराष्ट्रपति श्री हामिद अंसारी की किताब “सिटीजन एंड सोसाएटी” के विमोचन समारोह में भाग लिया। पुस्तक का विमोचन राष्ट्रपति श्री प्रणब मुखर्जी द्वारा राष्ट्रपति भवन में किया गया। इस अवसर पर बोलते हुए प्रधानमंत्री ने इस पुस्तक के जरिए अपने विचारों को भविष्य की पीढ़ी के सामने प्रस्तुत करने के लिए उपराष्ट्रपति को बधाई दी। उन्होंने कहा कि प्रौद्योगिकी ने आज सिटीजन्स को नेटिजन्स में बदल दिया है और पारम्परिक सीमाएं अब टूटने लगी हैं। हालांकि उन्होंने कहा कि भारत ने नागरिक और समाज के बीच की इकाई को “परिवार” कहा जाता है, जो हमारी सबसे बड़ी ताकत है। उन्होंने कहा कि भारत को एक ऐसा देश होने में गर्व होना चाहिए जहां इतनी अधिक बोलियां व भाषाएँ हैं और विभिन्न धर्म एवं मान्यताओं के लोग सौहार्दपूर्वक साथ रहते हैं। उन्होंने कहा कि देश को खुशहाल बनाने में सभी नागरिकों का योगदान है।
मंत्रिमंडल ने एमएचईपी के संबंध में ऋण पुनर्भुगतान की अवधि दो वर्ष बढ़ाने के लिए भारत और भूटान के बीच अनुबंध के अनुच्छेद 3 में संशोधन को मंजूरी दी

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने मांग्डेछू हाइड्रो इलेक्ट्रिक प्रोजेक्ट (एमएचईपी) के संबंध में ऋण पुनर्भुगतान की अवधि दो वर्ष बढ़ाने के लिए भारत और भूटान के बीच अनुबंध के अनुच्छेद 3 में संशोधन करने की मंजूरी दी है। ऐसा भूटान में इस परियोजना का कार्यान्वयन 15 वर्ष से बढ़ाकर 17 वर्ष करने के लिए किया जा रहा है। लाभ : इस प्रस्ताव का उद्देश्य निम्नलिखित को सुनिश्चित करना है – भूटान में 720 मेगावाट एमएचईपी से विद्युत आयात के लिए पहले साल की दर सूची 4.12 भारतीय रुपया प्रति यूनिट। एमएचईपी से भूटान द्वारा भारत को अधिशेष विद्युत की निश्चित रूप से आपूर्ति। भारत-भूटान आर्थिक संबंधों और विशेष रूप से पन-विद्युत सहयोग के क्षेत्र में परस्पर संबंधों और समग्र रूप से भारत-भूटान संबंधों को अधिक मजबूत बनाना।
प्रधानमंत्री ने चक्रवाती तूफान हुदहुद की तैयारियों की स‍मीक्षा के लिए उच्‍च स्‍तरीय आपात बैठक की अध्‍यक्षता की

प्रधानमंत्री श्री नरेन्‍द्र मोदी ने चक्रवाती तूफान हुदहुद के लिए की गई तैयारियों की समीक्षा करने के लिए उच्‍च स्‍तरीय आपात बैठक की अध्‍यक्षता की। बैठक में कैबिनेट सचिव, प्रधानमंत्री के प्रधान सचिव, प्रधानमंत्री के अतिरिक्‍त प्रधान सचिव, गृह सचिव, रक्षा सचिव और मौसम विभाग एवं पीएमओ के अन्‍य वरिष्‍ठ अधिकारी मौजूद थे। प्रधानमंत्री को तूफान की आशंका वाले इलाकों को खाली कराने तथा इससे निपटने के लिए उठाए जा रहे एहतियाती और प्रारंभिक उपायों के बारे में जानकारी दी गयी। तूफान से निपटने के लिए उठाए जा रहे उपायों में सशस्‍त्र बलों और राष्‍ट्रीय आपदा राहत बल टीमों की तैनाती नौकाओं, तैराकों तथा राहत शिविरों को तैयार रखना और बिजली एवं दूरसंचार सेवाओं को बहाल करने की वैकल्‍पिक प्रणालियां शामिल हैं। प्रधानमंत्री ने स्थिति की समीक्षा के बाद गृहमंत्री को तूफान से प्रभावित होने की आशंका वाले राज्‍यों के मुख्‍यमंत्रियों के साथ सम्‍पर्क में रहने के लिए कहा। उन्‍होंने केन्‍द्र सरकार के वरिष्‍ठ अधिकारियों को राहत एवं बचाव अभियानों को समुचित ढंग से चलाये जाने के लिए प्रभावित राज्‍यों के अधिकारियों के साथ करीबी सम्‍पर्क एवं तालमेल बनाये रखने के निर्देश दिये। उन्‍होंने कहा कि तूफान के बारे में लोगों को समय रहते सूचना देने के प्रर्याप्‍त प्रबंध किये जाने चाहिए।
प्रधानमंत्री ने पुलिस महानिदेशकों के सम्मेलन को संबोधित किया

प्रधानमंत्री श्री नरेन्द्र मोदी ने आज कच्छ के धोरदो में पुलिस महानिदेशकों के सम्मेलन के तीसरे और समापन दिवस के अवसर पर अपना संबोधन दिया। प्रधानमंत्री ने सम्मेलन के दौरान हुए विचार विमर्शों की गहराई और गुणवत्ता पर प्रसन्नता व्यक्त करते हुए कहा कि यह पुलिस बल के समर्पण और पेशेवर योग्यता का संकेत है। उन्होंने इस सम्मेलन से उभर कर आईं सिफारिशों को कार्यान्वित करने के लिए एक स्पष्ट प्रारूप बनाने का आह्वान किया। प्रधानमंत्री ने कहा कि संपूर्ण देश से आए वरिष्ठ और कनिष्ठ दोनों अधिकारियों के विचार विमर्शों में सहयोग शामिल था और जिससे एक मजबूत आधार तैयार हुआ, जो एक महत्वपूर्ण उपलब्धि है। श्री नरेन्द्र मोदी ने कहा कि संवेदनशीलता पुलिस विभाग का एक महत्वपूर्ण घटक होना चाहिए और एक लचीला संस्थागत ढांचा तैयार किया जाना चाहिए, जिसके माध्यम से पुलिस बल में नागरिकों के लिए संवेदनशीलता को प्रोत्साहन देने में मदद मिले। उन्होंने कहा कि पुलिस बलों को स्थानीय समुदायों के साथ संपर्क स्थापित करने चाहिए और ऐसा करने का एक तरीका समुदाय के लोगों की सफलताओं और उपलब्धियों को मनाने में उनका साथ देना है। प्रधानमंत्री ने कहा कि जब लोग अपनी उपलब्धियों को मनाने के लिए पुलिस स्टेशन जाएंगे, तो उनके मन में पुलिस अधिकारियों द्वारा किए गए कार्य के प्रति सम्मान और एक व्यापक समझ पैदा होगी। उन्होंने कहा कि समुदाय के लोगों की पहचान पुलिस स्टेशनों से होनी चाहिए। प्रधानमंत्री ने साइबर सुरक्षा, डिजिटल प्रौद्योगिकी और सामाजिक मीडिया जैसे विषयों का उल्लेख करते हुए कहा कि पुलिस अधिकारियों को अपने कार्य में उभरती हुई प्रौद्योगिकियों का प्रभावी रूप से उपयोग करना चाहिए। उन्होंने अंतर्राज्यीय सीमावर्ती पड़ोसी जिलों के पुलिस बलों के बीच वार्तालाप और व्यापक सहयोग का भी आह्वान किया। प्रधानमंत्री ने पर्यटन पुलिस, आपदा प्रबंधन और पुलिस प्रशिक्षण जैसे विषयों पर भी अपने विचार प्रकट किए। श्री नरेन्द्र मोदी ने पुलिस अधिकारियों के द्वारा निभाई गई समर्पण और निःस्वार्थ सेवा के साथ-साथ कर्तव्यों के प्रति उनकी प्रतिबद्धता की सराहना की। प्रधानमंत्री ने कहा कि यह भावनाएं राष्ट्र की सुरक्षा का मूलभूत अंग हैं। प्रधानमंत्री ने आईबी के अधिकारियों को उनकी विशिष्ट सेवा के लिए राष्ट्रपति पदक भी प्रदान किए। इससे पूर्व दिन में, सम्मेलन में आए प्रतिभागियों ने पुलिस विश्वविद्यालयों और फॉरेंसिक साइंस विश्वविद्यालय के विषय पर भी चर्चा की। इस अवसर पर, गृह मंत्री श्री राजनाथ सिंह, गृह राज्यमंत्री श्री किरेन रिजिजू और श्री हरिभाई पार्थीभाई चौधरी भी उपस्थित थे।
प्रधानमंत्री 4 जनवरी को मणिपुर और असम जायेंगे

प्रधानमंत्री इम्‍फाल में अनेक परियोजनाओं का उद्घाटन करेंगे और आधारशिला रखेंगे प्रधानमंत्री श्री नरेन्‍द्र मोदी 4 जनवरी, 2019 को मणिपुर और असम जायेंगे। प्रधानमंत्री मणिपुर में अनेक योजनाओं का उद्घाटन करेंगे और आधारशिला रखेंगे। प्रधानमंत्री श्री नरेन्‍द्र मोदी विभिन्‍न परियोजनाओं का उद्घाटन करने के लिए पट्टिका का अनावरण करेंगे। इन परियोजनाओं में मोरेह में एकीकृत चेक पोस्‍ट (आईसीपी), दोलाईथाबी बैराज परियोजना, साओमबंग में एफसीआई खाद्य भंडारण गोदाम, थंगलसुरूनगंद में ईको टूरिज्‍म कॉम्‍पलेक्‍स तथा विभिन्‍न जल आपूर्ति योजना शामिल हैं। प्रधानमंत्री श्री मोदी 400 किलोवाट की डबल सर्किट सिल्‍चर – इम्‍फाल लाइन देश को समर्पित करेंगे। श्री मोदी धननमंजूरी विश्‍वविद्यालय, इंफाल की संरचना विकास, खेल सुविधाएं जैसी परियोजनाओं की आधारशिला रखेंगे। प्रधानमंत्री इम्‍फाल पूर्व जिले में हपताकंजीबंग में लोगों को संबोधित करेंगे। प्रधानमंत्री असम में सिलचर के रामनगर में सार्वजनिक सभा को संबोधित करेंगे।
जी20 शिखर सम्‍मेलन में ऊर्जा पर प्रधानमंत्री के वक्‍तव्‍य के मुख्‍य अंश

• सभी के लिए सस्‍ती, आश्‍वस्‍त एवं स्‍वच्‍छ ऊर्जा आपूर्ति के लिए अधिक पहुंच सुनिश्चित कराना हमारा प्राथमिक उद्देश्‍य होना चाहिए। यह सभी देशों के लिए प्रमुख आर्थिक अवसर है। • आइए हम सब मिलकर नवीकरणीय ऊर्जा खासकर सौर ऊर्जा के साथ-साथ पारंपरिक ऊर्जा के लिए एक महत्‍वकांक्षी एवं नवाचारयुक्‍त प्रयास करें। गुजरात में कनाल टोप परियोजना काफी अच्‍छी साबित हुई है और इसने पानी की बचत भी की है। • कार्बन की कीमतों का निर्धारण खासकर बिजली की सार्वभौमिक उपलब्‍धता वाले परिपक्‍व बाजारों में, नवीकरणीय ऊर्जा को प्रोत्‍साहित कर सकता है। • आइए हम सब मिलकर सामूहिक शोध एवं विकास प्रयासों में सामूहिक रूप से भागीदार बने और इन्‍हें सभी देशों तक पहुंचाएं। इसके लिए मैं स्‍वच्‍छ ऊर्जा अनुसंधान एवं विकास के लिए एक वैश्विक आभासी केन्‍द्र की स्‍थापना का प्रस्‍ताव रखूंगा जिसमें पर्याप्‍त सार्वजनिक निवेश हो जो स्‍वच्‍छ ऊर्जा के विभिन्‍न स्रोतों से संबंधित सामूहिक परियोजनाओं, स्‍मार्ट ग्रिड एवं ऊर्जा दक्षता जैसे क्षेत्रों में धनराशि उपलब्‍ध कराएगा। भारत और अमरीका ने द्विपक्षीय आधार पर एक उत्‍कृष्‍ट आभासी केन्‍द्र की स्‍थापना की है, जिसमें सार्वजनिक एवं निजी क्षेत्र की भागीदारी है। शोध परियाजनों की परख करने और उनके मूल्‍यांकन के लिए हम विख्‍यात विशेषज्ञों की टीम का चयन कर सकते हैं। इनके परिणामों को सभी देशों को उपलब्‍ध कराना चाहिए। • ग्रामीण क्षेत्रों में नवीकरणीय ऊर्जा के व्‍यापक प्रसार को सुनिश्चित करने की विकेन्‍द्रीकृत प्रक्रिया के तहत हमें धनराशि उपलब्‍ध कराने के लिए उन्‍नत वित्‍तीय मॉडल्‍स पर भी विचार करना चाहिए। • भारत जैसे देशों में ऐसे लोगों के लिए प्रचुर संभावनाएं हैं जो स्‍वच्‍छ कोयला तकनीक में निवेश करने के इच्‍छुक हैं क्‍योंकि इस पर हमारी निर्भरता जल्‍दी ही कम नहीं होगी। • परमाणु ऊर्जा एक सुरक्षित, विश्‍वसनीय और ऊर्जा का स्‍वच्‍छ स्रोत बन सकता है। यह हमारी मिश्रित जरूरतों का एक आवश्‍यक हिस्‍सा होगा। • ऊर्जा निष्‍पादन, स्‍वच्‍छ ऊर्जा का बेहतर स्रोत है भारत में, उदाहरण के तौर पर इमारतों, घरेलू उपकरणों एवं औद्योगिक वस्‍तुओं के क्षेत्र में ऊर्जा दक्षता तथा गुणवत्‍ता की तरफ लोगों का ध्‍यान जा रहा है। मैं आप सभी को भारत में इस क्षेत्र में आकर निवेश करने के लिए आमंत्रित करता हूं। • मैं यह भी विश्‍वास करता हूं कि जीवनशैली में बदलाव और खपत में मितव्‍ययता, ऊर्जा चुनौतियों से निपटने में बेहतर प्रतिक्रिया होगी। • जी-20 एक एकीकृत प्राकृतिक गैस बाजार को बढ़ावा देने में प्रभावी साबित हो सकती है। इससे न केवल गैस क्षेत्र में मुक्‍त व्‍यापार के अवसर सुनिश्चित होंगे बल्कि बाजारों का संचालन और भी बेहतर तरीके से होगा।
प्रधानमंत्री ने दातो सेरी अनवर इब्राहिम को मलेशिया का प्रधानमंत्री चुने जाने पर बधाई दी

प्रधानमंत्री श्री नरेन्द्र मोदी ने दातो सेरी अनवर इब्राहिम को मलेशिया का प्रधानमंत्री चुने जाने पर बधाई दी है। एक ट्वीट में प्रधानमंत्री ने कहा; "मलेशिया के प्रधानमंत्री के रूप में चुने जाने पर दातो सेरी अनवर इब्राहिम को बधाई। मैं भारत-मलेशिया संवर्धित रणनीतिक साझेदारी को और मजबूत बनाने के लिए साथ मिलकर काम करने के प्रति आशान्वित हूं।"
मंत्रिमंडल ने भारत और अर्मेनिया के बीच आपदा प्रबंधन के क्षेत्र में सहयोग पर आधारित सहमति पत्र को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने भारत और अर्मेनिया के बीच आपदा प्रबंधन के क्षेत्र में सहयोग पर आधारित सहमति पत्र पर हस्‍ताक्षर किए जाने को अपनी मंजूरी दे दी है। इस सहमति पत्र से आपदा की सिथति में दोनों देशों के लोगों की सुरक्षा के लिए आपदा प्रबंधन के क्षेत्र में सहयोग करना और योगदान बढ़ाना शामिल है। इसके परिणामस्‍वरूप आपदा प्रबंधन के संबंधित क्षेत्रों में विवरण का आदान-प्रदान हो सकेगा, जो पारस्‍परिक हितों से जुड़ा है। इसके अलावा, इस सहमति पत्र में एक ऐसी प्रणाली लागू करने पर जोर दिया गया है ताकि भारत और अर्मेनिया दोनों को अन्‍य देशों की आपदा प्रबंधन प्रणालियों से लाभ प्राप्‍त होगा और तैयारी, प्रत्‍युत्‍तर और क्षमता निर्माण के क्षेत्रों को मजबूत करने में मदद मिलेगी।
मंगोलिया के उलानबातर में सामुदायिक स्वागत समारोह में प्रधानमंत्री के भाषण का मूल पाठ

नमस्ते। कल रात को भी मैं मंगोलिया में था। जब मेरा मंगोलिया आना तय हुआ, तो श्री श्री रविशंकर जी को मैंने फ़ोन मिलाया, वो अमेरिका में थे। उन्होंने मुझे कहा कि मंगोलिया में एक अद्भुत आध्यात्मिक चेतना का माहौल है, और आप कुछ समय उनसे मिलने के लिए जरूर निकालिये। अगर मंगोलिया से मैं वापस जाता और आप लोगों के दर्शन किए बिना जाता तो शायद मेरी ये यात्रा अधूरी रह जाती। हमारी आध्यात्मिक विरासत की ताकत इतनी है कि भाषा कोई भी हो, चमड़ी का रंग कोई भी हो, कपड़ों का पहनावा कोई भी हो, खान-पान कोई भी हो, लेकिन आध्यात्म हमें आत्मा से जोड़ता है और वो नाता जन्मों-जन्म बना रहता है। श्री श्री रविशंकर ने पूरे विश्व में भ्रमण करके भारत की भूमि से उत्पन्न हुई आध्यात्मिक चेतना को, आधुनिक रंग-रूप के साथ, आधुनिक साज सज्जा के साथ, विश्व की नई पीढ़ी को पसंद आए, उस रूप में ढाला। मंगोलिया में तो घर घर “art of living” का संदेश गूंज रहा है। कोई कल्पना कर सकता था कि अंडमान से भी छोटा देश जनसंख्या में..और इतने बड़े स्टेडियम में, इतना बड़ा जनसागर आज यहां उपस्थित है। यही बताता है कि भारत के प्रति आपकी आध्यात्मिक रूचि कितनी है, इसके दर्शन कराता है। आपने आज यहां सूर्य नमस्कार प्रस्तुत किए हैं। पूरे विश्व में व्यक्ति मानसिक तनावों में जी रहा है और समाज अशांति से भरा हुआ है। व्यक्ति को तनाव से मुक्ति चाहिए, समाज को शांति चाहिए। ये व्यक्ति को तनाव से मुक्ति और समाज को शांति भाईचारे से प्राप्त होती है, योग एक माध्यम है। मुझे इतना आनंद हो रहा था जब ऊपर से सूर्य नमस्कार देख रहा था। भारत के तिरंगे झंडे के रंग से रंगे हुए मंगोलिया के नागरिक गर्व के साथ सूर्य नमस्कार कर रहे हैं, सभी आयु के लोग सूर्य नमस्कार कर रहे हैं..और इतना ही नहीं सब मिल करके “वसुंधैव कुटुंबकम”..इसका गीत गा रहे हैं। भारत का मैं पहला प्रधानमंत्री हूं जिसे मंगोलिया आने का सौभाग्य मिला है और मंगोलिया ने जिस प्रकार से आज पूरे दिन भर स्वागत किया, सम्मान किया, ऐसा लग रहा है कि मंगोलिया ने मुझे जीत लिया है। मैं मंगोलिया वासियों का इतने बड़े भव्य समारोह के लिए और मुझे सम्मानित करने के लिए हृदयपूर्वक बहुत बहुत आभार व्यक्त करता हूं, आप सभी का अभिनंदन करता हूं। 21 जून को पूरा विश्व अंतर्राष्ट्रीय योग दिवस मनाने वाला है। मैं मंगोलिया के सभी नागरिकों से आग्रह करता हूं कि मंगोलिया सामूहिक रूप से योग कर करके पूरे विश्व को..योग के द्वारा रोग मुक्ति कैसे होती है, योग के द्वारा भोग मुक्ति कैसे होती है, योग के द्वारा तनाव मुक्ति कैसे होती है, योग के द्वारा समाज में शांति कैसे स्थापित होती है, उसका संदेश दें, ये भी मेरी आपसे प्रार्थना है। मेरी आप सब को बहुत बहुत शुभकामनाएं, मंगोलिया को बहुत बहुत शुभकामनाएं, भारत और मंगोलिया की मैत्री को बहुत बहुत शुभकामनाएं। बहुत बहुत धन्यवाद।
मंत्रिमंडल ने स्वास्थ्य और दवा के क्षेत्र में सहयोग पर भारत और कम्बोडिया के बीच हुए समझौता ज्ञापन को स्वीकृति दी

प्रधानमंत्री श्री नरेन्द्र मोदी की अध्यक्षता वाले केन्द्रीय मंत्रिमंडल ने स्वास्थ्य एवं दवा के क्षेत्र में सहयोग पर भारत और कम्बोडिया के बीच हुए समझौता ज्ञापन (एमओयू) को स्वीकृति दे दी है। द्विपक्षीय समझौते से स्वास्थ्य क्षेत्र में संयुक्त पहलों और प्रौद्योगिकी विकास के माध्यम से दोनों देशों के बीच सहयोग को प्रोत्साहन मिलेगा। इससे भारत और कम्बोडिया के बीच द्विपक्षीय संबंधों को मजबूती मिलेगी। एमओयू उसी दिन से प्रभावी होगा, जिस दिन उस पर हस्ताक्षर हुए थे और यह पांच साल की अवधि के लिए लागू रहेगा। दोनों देशों के बीच भागीदारी वाले क्षेत्रों में मुख्य रूप से निम्नलिखित क्षेत्र शामिल हैं : मातृ और बाल स्वास्थ्य; परिवार नियोजन; एचआईवी/एड्स और टीबी; दवा और औषधियां; तकनीक हस्तांतरण; सार्वजनिक स्वास्थ्य और महामारी विज्ञान; रोग नियंत्रण (संक्रामक और गैर-संक्रामक); चिकित्सा अनुसंधान एवं विकास, यह कम्बोडिया की नेशनल इथिक्स कमेटी की स्वीकृति और भारत में संबंधित विभाग/मंत्रालय की मंजूरी पर निर्भर है; चिकित्सा शिक्षा; सार्वजनिक स्वास्थ्य के क्षेत्र में स्वास्थ्य कार्यबल का विकास; क्लीनिकल, पैरा-क्लीनिकल और प्रबंधन कौशल; तथा सहयोग का ऐसा कोई भी अन्य क्षेत्र, जिस पर मिलकर फैसला किया जा सकता है।
मंत्रिमंडल ने झारखंड के देवघर में नए एम्स की स्थापना को मंजूरी दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने झारखंड के देवघर में नया अखिल भारतीय आयुर्विज्ञान संस्थान (एम्स) स्थापित करने की मंजूरी दे दी है। परियोजना के लिए 1103 करोड़ रुपये की राशि स्वीकृत की गई है और यह एम्स प्रधानमंत्री स्वास्थ्य सुरक्षा योजना (पीएमएसएसवाई) के अंतर्गत स्थापित किया जाएगा। विवरणः • एम्स देवघर मेः 750 बिस्तरों का अस्पताल और ट्रामा सेंटर सुविधाएं होंगी। • प्रतिवर्ष 100 एमबीबीएम विद्यार्थियों के नामांकन के साथ मेडिकल कॉलेज होगा। • प्रतिवर्ष 60 बीएसई (नर्सिंग) विद्यार्थियों के नामांकन के साथ नर्सिंग कॉलेज, आवासीय परिसर तथा एम्स नई दिल्ली की तरह संबंधित सुविधाएं और सेवाएं होंगी। • 15 ऑपरेशन थिएटरों सहित 20 स्पेशिऐलिटी/ सुपर स्पेशिऐलिटी विभाग होंगे। • परम्परागत चिकित्सा पद्धति के अंतर्गत ईलाज की सुविधाएं देने के लिए 30 बिस्तरों के साथ आयुष विभाग होगा। प्रभावः देवघर में नए एम्स की स्थापना से स्थानीय आबादी को सुपर स्पेशिऐलिटी स्वास्थ्य सेवा प्रदान करने के साथ-साथ डॉक्टरों और स्वास्थ्य कर्मियों का बड़ा पूल बनाया जा सकेगा, जिससे डॉक्टर और स्वास्थ्यकर्मी राष्ट्रीय स्वास्थ्य मिशन (एनएचएम) द्वारा बनाए जा रहे प्राथमिक और द्वितीय स्तर के संस्थानों को उपलब्ध होंगे। पृष्ठभूमिः पीएमएसएसवाई के अंतर्गत भुवनेश्वर, भोपाल, रायपुर, जोधपुर, ऋषिकेश और पटना में एम्स स्थापित किए गए हैं। रायबरेली (उत्तर प्रदेश), नागपुर (महाराष्ट्र), कल्याणी (पश्चिम बंगाल) और गुंटुर में मंगलागिरी, (आंध्र प्रदेश) में एम्स का कार्य प्रगति पर है। एम्स गोरखपुर के लिए निर्माण कार्य का ठेका दे दिया गया है। निम्नलिखित एम्स की स्वीकृति दी गई हैः • बठिंडा, (पंजाब) जुलाई, 2016 • गुवाहाटी, (असम), मई 2017 • बिलासपुर, (हिमाचल प्रदेश), जनवरी, 2018
प्रधानमंत्री ने छत्रपति शिवाजी महाराज को उनकी जयंती पर नमन किया

प्रधानमंत्री श्री नरेन्द्र मोदी ने छत्रपति शिवाजी महाराज को उनकी जयंती पर श्रद्धांजलि दी है। प्रधानमंत्री ने कहा है कि उनका उत्कृष्ट नेतृत्व और समाज कल्याण पर जोर पीढ़ियों से लोगों को प्रेरणा देता रहा है। प्रधानमंत्री ने एक ट्वीट में कहा; "मैं छत्रपति शिवाजी महाराज को उनकी जयंती पर नमन करता हूं। उनका उत्कृष्ट नेतृत्व और समाज कल्याण पर जोर पीढ़ियों से लोगों को प्रेरणा देता रहा है। जब सच्चाई और न्याय के मूल्यों के लिए खड़े होने की बात आयी, तो वे हमेशा अडिग रहे। हम उनकी दृष्टि को पूरा करने के लिए प्रतिबद्ध हैं।"
प्रधानमंत्री ने प्रोफेसर चित्रा घोष के निधन पर गहरा शोक व्यक्त किया है

प्रधानमंत्री श्री नरेन्द्र मोदी ने प्रोफेसर चित्रा घोष के निधन पर गहरा शोक व्यक्त किया है। एक ट्वीट में, प्रधानमंत्री ने कहा, "प्रोफेसर चित्रा घोष ने सामाजिक जीवन और शिक्षा के क्षेत्र में अग्रणी योगदान दिया है। मैं उनके साथ हुई उस समय की बातचीत का स्‍मरण करता हूं, जब हमने नेताजी बोस से संबंधित फाइलों को सार्वजनिक करने (डीक्लासिफिकेशन) सहित कई अन्‍य विषयों पर भी विचार-विमर्श किया था। उनके निधन से मुझे दु:ख हुआ है। उनके शोक संतप्‍त परिवार के प्रति मैं अपनी संवेदनाएं व्‍यक्‍त करता हूं। ओम शांति।”
प्रधानमंत्री ने श्री नेकचंद के निधन पर शोक व्‍यक्‍त किया

प्रधानमंत्री श्री नरेन्‍द्र मोदी ने चंडीगढ़ के मशहूर रॉक गार्डन के निर्माता श्री नेकचंद के निधन पर शोक व्‍यक्‍त किया है। प्रधानमंत्री ने अपने शोक संदेश में कहा, ‘श्री नेकचंद जी रॉक गार्डन की अपनी प्रतिभावान कलाकारी और शानदार सृजनात्‍मकता के लिए हमेशा याद किए जाएंगे जिसे बहुत लोगों ने देखा है।’ ‘ईश्‍वर उनकी आत्‍मा को शांति दे।’
कैबिनेट ने कृषि और खाद्य संबंधित उद्योग के क्षेत्र में सहयोग पर भारत और किर्गिस्तान के बीच समझौते पर हस्ताक्षर करने को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल नेकृषि और खाद्य संबंधित उद्योग के क्षेत्र में सहयोग पर भारत और किर्गिस्तान के बीच एक समझौते पर हस्ताक्षर को मंजूरी प्रदान कर दी है। भारत और किर्गिस्तान के बीच यह प्रस्तावित समझौता कृषि के क्षेत्र में विभिन्न गतिविधियों और उससे संबद्ध क्षेत्र सहितयह इस तरह के अनुसंधान के क्षेत्र में जानकारी और अनुभव के आदान-प्रदान जैसे क्षेत्रों तक ही सीमित नहीं है बल्कि इसमें पशु प्रजनन,एवियन इन्फ्लुएंजा और खाद्य व मुख रोग (एफएमडी); पशु चिकित्सा; संयंत्र, आधुकनिक तकनीक आधारित बीज के उत्पादन,प्रमाणीकरण पर आधारित बीज,विभिन्न प्रकार के सिंचाई साधन और भारतीय पायलट परियोजना की शुरुआत,खाद्य प्रसंस्करण और पैकेजिंग प्रौद्योगिकी के कुशल उपयोग तथा सूचना प्रौद्योगिकी को भी शामिल किया गया है। सूचनाओं को साझा करने के साथ ही, यह समझौता ज्ञापन कृषि,खाद्य व्यापार, बागवानी, कृषि अनुसंधान एवं शिक्षा, बागवानी अनुसंधान एवं शिक्षा और खाद्य सुरक्षा एवं मानक, मत्स्य पालन आदि सहित संयंत्र विविधता अधिकारों के संरक्षण के क्षेत्र में भी मददगार साबित होगा। यह समझौता दोनों देशों के प्रतिनिधियों के एक संयुक्त कार्य समूह के लिए संविधान का ढांचा मुहैया कराएगा, जो सहयोग की योजना तैयार करने के साथ हीइस समझौते और दलों द्वारा निर्धारित कार्यों के क्रियान्वयन के कार्यान्वयन के दौरान उत्पन्न होने वाली विभिन्न समस्याओं को लेकर समाधान प्रदान करेगा। हस्ताक्षर होने की तारीख से ही इस समझौते के प्रावधान लागू हो जाएंगे और अगले पांच वर्षों तक प्रभावी रहेंगे। साथ ही यह समझौता अगले पांच सालों के लिए स्वतः विस्तारित हो जाएगा। अगर कोई पक्ष इस समझौते को इससे आगे नहीं बढ़ना चाहता है तो वह दूसरे पक्ष को राजनयिक चैनल के जरिये इस समझौते के खत्म होने से कम से कम छह महीने पहले नोटिस भेजकर इसके समाप्त कर सकता है।
प्रधानमंत्री ने पंडित दीन दयाल उपाध्याय को उनकी जयंती पर नमन किया

प्रधानमंत्री श्री नरेन्द्र मोदी ने पंडित दीन दयाल उपाध्याय की जयंती पर उन्हें नमन किया है। प्रधानमंत्री ने अपने ब्लॉग http://nm4.in/1iPm6mO” पर विचार प्रकट करते हुए लिखा, “निस्वार्थ सेवा की मसाल और उत्कृष्ट आयोजक। मैं अपनी प्रेरणा और मार्गदर्शक पंडित दीन दयाल उपाध्याय की जयंती पर उन्हें शीश झुकाता हूं। आइए दीन दयाल जी के पथ का अनुकरण करें और ऐसा भारत बनाएं जो विकसित और न्यायप्रिय हो।”
प्रधानमंत्री ने कारगिल विजय दिवस पर सैनिकों को श्रद्धांजलि दी

प्रधानमंत्री श्री नरेन्द्र मोदी ने कारगिल विजय दिवस पर कारगिल में देश की रक्षा के लिए समर्पित सभी वीर योद्धाओं को उनके साहस और सर्वोच्च बलिदान के लिए श्रद्धांजलि दी है। एक ट्वीट में प्रधानमंत्री ने कहा; "कारगिल विजय दिवस मां भारती की आन-बान और शान का प्रतीक है। इस अवसर पर मातृभूमि की रक्षा में पराक्रम की पराकाष्ठा करने वाले देश के सभी साहसी सपूतों को मेरा शत-शत नमन। जय हिंद!"
प्रधानमंत्री ने वीर सावरकर की जयंती पर उन्हें श्रद्धांजलि अर्पित की

प्रधानमंत्री श्री नरेन्द्र मोदी ने वीर सावरकर की जयंती पर उन्हें श्रद्धांजलि अर्पित की है। इस अवसर पर अपने संदेश में प्रधानमंत्री ने कहा, “मैं वीर सावरकर को उनकी जयंती पर नमन करता हूं। हम उनके अदम्य उत्साह और भारत के इतिहास में अमूल्य योगदान का स्मरण करते हैं। देश के प्रति अमर प्रेम ने वीर सावरकर को मातृभूमि के साथ हो रहे अन्याय के विरूद्ध लडने की प्रेरणा दी। उन्होंने कई अन्य लोगों को स्वतंत्रता संग्राम में भाग लेने के लिए प्रेरित किया। सामाजिक सुधारों पर बल देने के लिए हम वीर सावरकर को सलाम करते हैं और लोगों में देशभक्ति की भावना जागृत करने लिए उनके लेखन और कविताओं का स्मरण करते हैं।”
फ्रांस के राष्ट्रपति के राजनयिक सलाहकार ने प्रधानमंत्री से की मुलाकात

फ्रांस के राष्ट्रपति के राजनयिक सलाहकार श्री जैक्स ऑडीबर्ट ने आज प्रधानमंत्री श्री नरेन्द्र मोदी से मुलाकात की। प्रधानमंत्री ने 2015 में अपनी फ्रांस यात्रा और 2016 में गणतंत्र दिवस के मुख्य अतिथि के तौर पर राष्ट्रपति ओलांद की भारत यात्रा को याद किया और कहा कि इन यात्राओं ने आने वाले वर्षों में द्विपक्षीय संबंधों को मजबूत बनाने के लिए नींब रखी। प्रधानमंत्री ने कहा कि भारत और फ्रांस के बीच द्विपक्षीय संबंधों का दायरा रक्षा, अंतरिक्ष और असैन्य परमाणु सहयोग के त्रय से बढ़कर आतंकवाद से मुकाबला, समुद्री सुरक्षा और नवीकरणनीय ऊर्जा जैसे विभिन्न क्षेत्रों तक विस्तृत हो चुका है। प्रधानमंत्री ने जलवायु परिवर्तन के खिलाफ वैश्विक प्रयासों के तहत एक ऐतिहासिक उपलब्धि के तौर पर अंतरराष्ट्रीय सौर गठबंधन की स्थापना को याद किया और इस पहल में समर्थन के लिए फ्रांस की सराहना की। प्रधानमंत्री ने स्मार्ट सिटी, शहरी परिवहन एवं बुनियादी ढांचे के विकास में अधिक से अधिक द्विपक्षीय सहयोग का आमंत्रण किया।
प्रधानमंत्री ने डॉ. जाकिर हुसैन को उनकी जयंती पर श्रद्धांजलि अर्पित की

प्रधानमंत्री श्री नरेन्द्र मोदी ने भारत के पूर्व राष्ट्रपति डॉ. जाकिर हुसैन को उनकी जयंती पर श्रद्धांजलि अर्पित की। प्रधानमंत्री ने कहा, ‘भारत डॉ. जाकिर हुसैन को उनकी जयंती पर याद कर रहा है। भारत के स्वतंत्रता आंदोलन में उनका योगदान अभूतपूर्व रहा है। उन्होंने एक विद्वान और शिक्षाविद् के रूप में भी अपनी विशिष्ट छाप छोड़ी है।’